title: 2009/616/EZ: Odluka Komisije od 17. kolovoza 2009. o neuvrštavanju naftnog ulja CAS 92062-35-6 u Prilog I. Direktivi Vijeća 91/414/EEZ te o povlačenju dozvola za sredstva za zaštitu bilja koja sadrže tu tvar (priopćena pod brojem dokumenta C(2009) 6303)  Tekst značajan za EGP

text:
               03/Sv. 60

               HR

               Službeni list Europske unije

               128

         32009D0616

               L 213/26

               SLUŽBENI LIST EUROPSKE UNIJE

         ODLUKA KOMISIJE
   od 17. kolovoza 2009.
   o neuvrštavanju naftnog ulja CAS 92062-35-6 u Prilog I. Direktivi Vijeća 91/414/EEZ te o povlačenju dozvola za sredstva za zaštitu bilja koja sadrže tu tvar
   (priopćena pod brojem dokumenta C(2009) 6303)
   (Tekst značajan za EGP)
   (2009/616/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (1) i posebno njezin članak 8. stavak 2. četvrti podstavak,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica može, tijekom razdoblja od 12 mjeseci od priopćenja te Direktive, odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, a koja se već nalaze na tržištu dvije godine nakon datuma priopćenja, dok se te tvari postupno ispituju u okviru programa rada.

               (2)

               Uredbama Komisije (EZ) br. 1112/2002 (2) i (EZ) br. 2229/2004 (3) utvrđuju se detaljna pravila za provedbu četvrte faze programa rada iz članka 8. stavka 2. Direktive 91/414/EEZ i utvrđuje popis aktivnih tvari koje je potrebno ocijeniti s ciljem njihovog mogućeg uvrštenja u Prilog I. Direktivi 91/414/EEZ. Taj popis uključuje naftno ulje CAS 92062-35-6.

               (3)

               Učinci naftnog ulja CAS 92062-35-6 na zdravlje ljudi i okoliš ocijenjeni su u skladu s odredbama utvrđenim u uredbama (EZ) br. 1112/2002 i (EZ) br. 2229/2004 za niz uporaba koje je predložio prijavitelj. Nadalje, tim uredbama se određuju države članice izvjestiteljice koje Europskoj agenciji za sigurnost hrane (EFSA) moraju dostaviti odgovarajuća izvješća o ocjeni i preporuke u skladu s člankom 21.a stavkom 3. Uredbe (EZ) br. 2229/2004. Za naftno ulje CAS 92062-35-6 je država članica izvjestiteljica bila Španjolska i sve su relevantne informacije dostavljene u ožujku 2008.

               (4)

               Komisija je ispitala naftno ulje CAS 92062-35-6 u skladu s člankom 24.a Uredbe (EZ) br. 2229/2004. Države članice i Komisija preispitale su nacrt izvješća o ponovnoj ocjeni za tu tvar u okviru Stalnog odbora za prehrambeni lanac i zdravlje životinja i dovršile su ga 12. ožujka 2009. u obliku izvješća o ponovnoj ocjeni Komisije.

               (5)

               Tijekom ispitivanja naftnog ulja CAS 92062-35-6 od strane Odbora zaključeno je, uzevši u obzir primjedbe dobivene od država članica, da treba smatrati da postoje jasni pokazatelji mogućih štetnih učinaka ove aktivne tvari na zdravlje ljudi, a posebno na potrošače i korisnike sredstava, budući da postojeći dokazi nisu dovoljni za određivanje PDU-a, ARD-a i PRIR-a.

               (6)

               Komisija je pozvala prijavitelja da dostavi primjedbe o rezultatima ispitivanja naftnog ulja CAS 92062-35-6 i priopći namjerava li ustrajati na uvrštenju tvari na popis. Prijavitelj je dostavio svoje primjedbe koje su pažljivo razmotrene. Međutim, unatoč argumentima koje je iznio prijavitelj, navedene nedoumice nije bilo moguće razriješiti, i ocjene dane na temelju dostavljenih informacija pokazuju da se ne može očekivati da, u okviru predloženih uvjeta uporabe, sredstva za zaštitu bilja koja sadrže naftno ulje CAS 92062-35-6 općenito zadovolje zahtjeve iz članka 5. stavka 1. točaka a. i b. Direktive 91/414/EEZ.

               (7)

               Stoga naftno ulje CAS 92062-35-6 ne treba uvrstiti u Prilog I. Direktivi 91/414/EEZ.

               (8)

               Potrebno je poduzeti mjere kako bi se osiguralo da se odobrene dozvole za sredstva za zaštitu bilja koja sadrže naftno ulje CAS 92062-35-6 povuku u propisanom roku te da se ne produljuju i ne izdaju nove dozvole za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže naftno ulje CAS 92062-35-6 to se razdoblje mora ograničiti na najviše dvanaest mjeseci kako bi se omogućila uporaba postojećih zaliha najviše u jednoj sezoni rasta, čime se osigurava da sredstva za zaštitu bilja koja sadrže naftno ulje CAS 92062-35-6 ostanu na raspolaganju korisnicima 18 mjeseci od donošenja ove Odluke.

               (10)

               Ovom Odlukom se ne dovodi u pitanje podnošenje zahtjeva za naftno ulje CAS 92062-35-6 u skladu s člankom 6. stavkom 2. Direktive 91/414/EEZ i Uredbom Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. ove Direktive, ali nisu uvrštene u njezin Prilog I. (4), s ciljem mogućeg uključenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i životinjsko zdravlje,

         DONIJELA JE OVU ODLUKU:
   Članak 1.
   Naftno ulje CAS 92062-35-6 ne uvrštava se kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               dozvole za sredstva za zaštitu bilja koja sadrže naftno ulje CAS 92062-35-6 povuku do 17. veljače 2010.;

               (b)

               ne izdaju niti produljuju dozvole za sredstva za zaštitu bilja koja sadrže naftno ulje CAS 92062-35-6 od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ, mora biti što je moguće kraće i prestaje vrijediti najkasnije 17. veljače 2011.
   Članak 4.
   Ova je Odluka upućena državama članicama.

      Sastavljeno u Bruxellesu 17. kolovoza 2009.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 168, 27.6.2002., str. 14.

      (3)  SL L 379, 24.12.2004., str. 13.

      (4)  SL L 15, 18.1.2008., str. 5.


Odluka Komisije od 30/04/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7149 - LA BANQUE POSTALE / SNCF / SOFIAP) prema Uredbi Vijeća (EZ) br. 139/2004 (Samo je francuski tekst vjerodostojan)


title: 2005/718/EZ: Odluka Komisije od 13. listopada 2005. o usklađenosti određenih normi s općim sigurnosnim zahtjevima Direktive 2001/95/EZ Europskog parlamenta i Vijeća i objavljivanje upućivanja na njih u Službenom listu (priopćena pod brojem dokumenta C(2005) 3803)  Tekst značajan za EGP

text:
               15/Sv. 22

               HR

               Službeni list Europske unije

               69

         32005D0718

               L 271/51

               SLUŽBENI LIST EUROPSKE UNIJE

         ODLUKA KOMISIJE
   od 13. listopada 2005.
   o usklađenosti određenih normi s općim sigurnosnim zahtjevima Direktive 2001/95/EZ Europskog parlamenta i Vijeća i objavljivanje upućivanja na njih u Službenom listu
   (priopćena pod brojem dokumenta C(2005) 3803)
   (Tekst značajan za EGP)
   (2005/718/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno članak 4. stavak 2., drugi i četvrti podstavak,
   nakon savjetovanja sa Stalnim odborom osnovanim u skladu s člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa (2),
   budući da:

               (1)

               Članak 3. stavak 1. Direktive 2001/95/EZ utvrđuje obvezu proizvođača da stavljaju na tržište samo sigurne proizvode.

               (2)

               U skladu s člankom 3. stavkom 2. Direktive 2001/95/EZ pretpostavlja se da je proizvod siguran s obzirom na rizike i kategorije rizika obuhvaćene odgovarajućim nacionalnim normama kad je u skladu s neobvezujućim nacionalnim normama kojima se prenose europske norme, upućivanja na koje je objavila Komisija u Službenom listu Europske unije u skladu s člankom 4. dotične Direktive.

               (3)

               U skladu s člankom 4. stavkom 1. Direktive, europske norme trebale bi biti utvrđene od strane europskih normizacijskih tijela u sklopu mandata koji određuje Komisija. Komisija će objaviti upućivanja na takve norme.

               (4)

               Članak 4. stavak 2. Direktive utvrđuje postupak za objavljivanje upućivanja na norme usvojene od europskih normizacijskih tijela prije stupanja na snagu Direktive. Ako te norme osiguraju usklađenost s općim sigurnosnim zahtjevima, Komisija odlučuje objaviti upućivanja na njih u Službenom listu Europske unije. U takvim slučajevima, Komisija odlučuje, na svoju inicijativu ili na zahtjev države članice, u skladu s postupkom navedenim u članku 15. stavku 2. te Direktive, ispunjava li predmetna norma opće sigurnosne zahtjeve. Komisija odlučuje o objavljivanju upućivanja na nju nakon savjetovanja s Odborom osnovanim u skladu s člankom 5. Direktive 98/34/EZ. Komisija obavještava države članice o svojoj odluci.

               (5)

               Međutim, europska normizacijska tijela donijela su neke norme nakon stupanja na snagu Direktive, bez mandata za izradu normi prema članku 4. stavku 1. Direktive. Namjera zakonodavca bila je osigurati suradnju s europskim normizacijskim tijelima i prepoznati prikladne sigurnosne standarde za proizvode na koje se primjenjuje Direktiva, a za koje mandat Komisija nije izdala mandat sukladno odredbama članka 4. Stoga je primjereno razmotriti objavljivanje upućivanja na te norme te postupiti u skladu s postupkom predviđenim u članku 4. stavku 2.

               (6)

               Ova odluka o usklađenosti normi navedenih u Prilogu s općim sigurnosnim zahtjevima donesena je na inicijativu Komisije.

               (7)

               Mjere predviđene ovom Odlukom u skladu su s mišljenjem odbora iz Direktive 2001/95/EZ,

         DONIJELA JE OVU ODLUKU:
   Članak 1.
   Norme navedene u Prilogu ispunjavaju opće sigurnosne zahtjeve Direktive 2001/95/EZ za rizike koje obuhvaćaju.
   Članak 2.
   Upućivanja na norme u Prilogu objavljuju se u seriji C Službenog lista Europske unije.
   Članak 3.
   Ova Odluka upućena je državama članicama.

      Sastavljeno u Bruxellesu 13. listopada 2005.

            Za Komisiju

         Markos KYPRIANOU

            Član Komisije

      (1)  SL L 11, 15.1.2002., str. 4.

      (2)  SL L 204, 21.7.1998., str. 37. Direktiva kako je izmijenjena Direktivom 98/48/EZ (SL L 217, 5.8.1998., str. 18.).
   PRILOG
   Norme na koje se odnose članci 1. i 2. ove Odluke:

               1.

               EN 13899:2003 – Oprema za koturaljkanje – Koturaljke – Sigurnosni zahtjevi i metode ispitivanja

               2.

               EN 13138-2:2003 – Plutajuća pomagala za nastavu plivanja – 2. dio: sigurnosni zahtjevi i metode ispitivanja za plutajuća pomagala koja se drže rukama

               3.

               EN 13319:2000 – Pribor za ronjenje – Mjerač dubine i kombinirani uređaji za mjerenje dubine i vremena – Funkcionalni i sigurnosni zahtjevi, metode ispitivanja

               4.

               En 1651:1999 – Oprema za paragliding – Kopče – Sigurnosni zahtjevi i ispitivanje jakosti

               5.

               EN 12491:2001 – Oprema za paragliding – Pomoćni padobran – Sigurnosni zahtjevi i metode ispitivanja

               6.

               EN 913:1996 – Oprema za gimnastiku – Opći sigurnosni zahtjevi i metode ispitivanja

               7.

               EN 12655:1998 – Oprema za gimnastiku – Karike - Funkcionalni i sigurnosni zahtjevi, metode ispitivanja

               8.

               EN 12197:1997 – Oprema za gimnastiku – Preča - Sigurnosni zahtjevi i metode ispitivanja

               9.

               EN 12346:1998 – Oprema za gimnastiku – Letvice, ljestve i okviri za penjanje – Sigurnosni zahtjevi i metode ispitivanja

               10.

               EN 12432:1998 – Oprema za gimnastiku – Grede – Funkcionalni i sigurnosni zahtjevi, metode ispitivanja

               11.

               EN 916:2003 – Oprema za gimnastiku – Švedski sanduci – Zahtjevi i metode ispitivanja uključujući sigurnost

               12.

               EN 12196:2003 – Oprema za gimnastiku – Konj s hvataljkama i konj za preskoke - Funkcionalni i sigurnosni zahtjevi, načini ispitivanja

               13.

               EN 1860-1:2003 – Uređaji, kruto gorivo i upaljači za roštilj – 1. dio: Roštilji na kruto gorivo – Zahtjevi i metode testiranja

               14.

               EN 1129-1:1995 – Namještaj – Sklopivi kreveti – Sigurnosni zahtjevi i ispitivanje – 1. dio: Sigurnosni zahtjevi

               15.

               EN 1129-2:1995 – Namještaj – Sklopivi kreveti – Sigurnosni zahtjevi i ispitivanje – 2. dio: Metode ispitivanja

               16.

               EN 14344:2004 – Proizvodi za dječju upotrebu i njegu – Dječja sjedala za bicikle – Sigurnosni zahtjevi i metode ispitivanja

               17.

               EN 14350-1:2004 – Proizvodi za dječju upotrebu i njegu – Oprema za piće – 1. dio: Opći i mehanički zahtjevi i ispitivanja


title: 2007/190/EZ: Odluka Komisije od 26. ožujka 2007. o izmjeni Odluke 2006/769/EZ o utvrđivanju popisa regija i područja koja imaju pravo na financiranje iz Europskog fonda za regionalni razvoj u okviru prekogranične i transnacionalne komponente cilja europske teritorijalne suradnje za razdoblje od 2007. do 2013. u vezi s Bugarskom i Rumunjskom (priopćena pod brojem dokumenta C(2007) 1284)

text:
               14/Sv. 003

               HR

               Službeni list Europske unije

               58

         32007D0190

               L 087/16

               SLUŽBENI LIST EUROPSKE UNIJE

               26.03.2007.

      ODLUKA KOMISIJE

   od 26. ožujka 2007.
   o izmjeni Odluke 2006/769/EZ o utvrđivanju popisa regija i područja koja imaju pravo na financiranje iz Europskog fonda za regionalni razvoj u okviru prekogranične i transnacionalne komponente cilja europske teritorijalne suradnje za razdoblje od 2007. do 2013. u vezi s Bugarskom i Rumunjskom
   (priopćena pod brojem dokumenta C(2007) 1284)
   (2007/190/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (1), a posebno njezin članak 7.,
   budući da:

               (1)

               Odlukom Komisije 2006/769/EZ (2) utvrđen je popis regija i područja koje imaju pravo na financiranje iz Europskog fonda za regionalni razvoj u okviru prekogranične i transnacionalne komponente cilja europske teritorijalne suradnje za razdoblje od 2007. do 2013.

               (2)

               Nakon pristupanja Bugarske i Rumunjske, regije i područja u Bugarskoj i Rumunjskoj trebalo bi dodati na popis regija i područja koja imaju pravo na financiranje iz Europskog fonda za regionalni razvoj u okviru prekogranične i transnacionalne komponente cilja europske teritorijalne suradnje.

               (3)

               Mjere predviđene ovom Odlukom u skladu su s mišljenjem Odbora za koordinaciju fondova.

               (4)

               Odluku 2006/769/EZ trebalo bi stoga na odgovarajući način izmijeniti.

               (5)

               Zbog jasnoće i pravne sigurnosti, ovu Odluku trebalo bi primjenjivati od dana pristupanja Bugarske i Rumunjske,

         DONIJELA JE OVU ODLUKU:
   Članak 1.
   Odluka 2006/769/EZ mijenja se kako slijedi:

               1.

               Prilog I. mijenja se kako slijedi:

                           (a)

                           umeću se sljedeći unosi iza unosa „BE353 Arr. Philippeville”:

                                       „BG311

                                       Vidin

                                       BG312

                                       Montana

                                       BG313

                                       Vratsa

                                       BG314

                                       Pleven

                                       BG321

                                       Veliko Tarnovo

                                       BG323

                                       Ruse

                                       BG325

                                       Silistra

                                       BG332

                                       Dobrich

                                       BG413

                                       Blagoevgrad

                                       BG422

                                       Haskovo

                                       BG424

                                       Smolyan

                                       BG425

                                       Kardzhali”

                           (b)

                           umeću se sljedeći unosi iza unosa „PT184 Baixo Alentejo”:

                                       „RO111

                                       Bihor

                                       RO115

                                       Satu Mare

                                       RO223

                                       Constanța

                                       RO312

                                       Călărași

                                       RO314

                                       Giurgiu

                                       RO317

                                       Teleorman

                                       RO411

                                       Dolj

                                       RO413

                                       Mehedinți

                                       RO414

                                       Olt

                                       RO421

                                       Arad

                                       RO424

                                       Timiș”.

               2.

               U Prilogu II., popis područja pod naslovom „JUGOISTOČNA EUROPA” mijenja se kako slijedi:

                           (a)

                           umeću se sljedeći unosi ispred unosa „GR11 Anatoliki Makedonia, Thraki”:

                                       „BG31

                                       Severozapaden

                                       BG32

                                       Severen tsentralen

                                       BG33

                                       Severoiztochen

                                       BG34

                                       Yugoiztochen

                                       BG41

                                       Yugozapaden

                                       BG42

                                       Yuzhen tsentralen”

                           (b)

                           umeću se sljedeći unosi iza unosa „AT34 Vorarlberg”:

                                       „RO11

                                       Nord-Vest

                                       RO12

                                       Centru

                                       RO21

                                       Nord-Est

                                       RO22

                                       Sud-Est

                                       RO31

                                       Sud-Muntenia

                                       RO32

                                       București-Ilfov

                                       RO41

                                       Sud-Vest Oltenia

                                       RO42

                                       Vest”.

         Članak 2.
   Ova se Odluka primjenjuje od 1. siječnja 2007.
   Članak 3.
   Ova je Odluka upućena državama članicama.

      Sastavljeno u Bruxellesu 26. ožujka 2007.

            Za Komisiju

         Danuta HÜBNER

            Članica Komisije

      (1)  SL L 210, 31.7.2006., str. 25. Uredba kako je izmijenjena Uredbom (EZ) br. 1989/2006 (SL L 411, 30.12.2006., str. 6.).

      (2)  SL L 312, 11.11.2006., str. 47.


title: 2006/590/EZ: Odluka Komisije od 1. rujna 2006. o izmjeni Odluke 94/360/EZ i 2001/812/EZ vezano uz veterinarske preglede proizvoda iz trećih zemalja (priopćena pod brojem dokumenta C(2006) 3868)  Tekst značajan za EGP

text:
               03/Sv. 53

               HR

               Službeni list Europske unije

               101

         32006D0590

               L 240/11

               SLUŽBENI LIST EUROPSKE UNIJE

         ODLUKA KOMISIJE
   od 1. rujna 2006.
   o izmjeni Odluke 94/360/EZ i 2001/812/EZ vezano uz veterinarske preglede proizvoda iz trećih zemalja
   (priopćena pod brojem dokumenta C(2006) 3868)
   (Tekst značajan za EGP)
   (2006/590/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno njezin članak 10. stavak 3.,
   budući da:

               (1)

               Prema Odluci Komisije 94/360/EZ od 20. svibnja 1994. o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ (2), granične inspekcijske postaje moraju voditi evidenciju pregleda određenih proizvoda koji se uvoze u Zajednicu.

               (2)

               Integrirani računalni veterinarski sustav (TRACES) uveden je Odlukom Komisije 2004/292/EZ od 30. ožujka 2004. o uvođenju sustava TRACES i o izmjeni Odluke 92/486/EEZ (3) o zapisivanju podataka o svakom uvozu životinja i proizvoda životinjskog podrijetla iz trećih zemalja i izdavanju zajedničkih veterinarskih dokumenata o ulasku na graničnim inspekcijskim postajama. Službeni veterinari i njihovo osoblje nisu više dužni voditi druge evidencije ili zapise o tim uvozima. Potrebno je izmijeniti Odluku 94/360/EZ kako bi se izbjeglo dvostruko zapisivanje određenih podataka na graničnim inspekcijskim postajama.

               (3)

               U Odluci Vijeća 2002/309/EZ, Euratom od 4. travnja 2002. o sklapanju sedam sporazuma sa Švicarskom Konfederacijom (4) odobren je, među ostalim, i Sporazum o trgovini poljoprivrednim proizvodima. Učestalost pregleda određenih proizvoda životinjskog podrijetla na graničnim inspekcijskim postajama predviđena je u Dodatku 10. Priloga 11. tog Sporazuma. Prilog II. Odluci 94/360/EZ treba se ažurirati radi upućivanja na te odredbe.

               (4)

               Odlukom Vijeća 2002/979/EZ od 18. studenoga 2002. o potpisivanju i privremenoj primjeni određenih odredbi Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane (5), odobren je taj Sporazum o pridruživanju. Učestalost pregleda određenih proizvoda životinjskog podrijetla na graničnim inspekcijskim postajama predviđena je u odredbama tog Sporazuma o pridruživanju. Prilog II. Odluci 94/360/EZ treba se ažurirati radi upućivanja na te odredbe.

               (5)

               Prema Odluci Komisije 2001/812/EZ od 21. studenoga 2001. o zahtjevima za odobravanje graničnih inspekcijskih postaja odgovornih za veterinarske preglede proizvoda koji se u Zajednicu unose iz trećih država (6), granične inspekcijske postaje djeluju u skladu s Direktivom 97/78/EZ.

               (6)

               Istodobno su nužne određene prilagodbe teksta Odluke 2001/812/EZ u svjetlu stečenog iskustva kako bi se olakšao promet određenim nusproizvodima životinjskog podrijetla, te dopustila veća fleksibilnost prilikom rukovanja proizvodima obuhvaćenima Uredbom (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u vezi s nusproizvodima životinjskog podrijetla koji nisu namijenjeni prehrani ljudi (7).

               (7)

               Pošiljkama određenih malih količina krvi i proizvoda od krvi životinjskog podrijetla s kratkim rokom trajanja, namijenjenim za tehničku ili farmaceutsku uporabu, koje se prevoze duboko smrznute ili rashlađene u malim hermetički zapečaćenim spremnicima s vanjske strane pri temperaturi okoline, treba rukovati i pregledavati ih se na graničnim inspekcijskim postajama koje imaju prostorije odobrene samo za rukovanje pošiljkama pri temperaturi okoline.

               (8)

               Dosada su se na pojedinoj graničnoj inspekcijskoj postaji zahtijevale dodatne prostorije ako je promet pošiljaka premašivao brojku od 500 godišnje, no ta brojka nije ovisila o riziku te se ta apsolutna prijelomna točka treba zamijeniti prikladnijim sustavom koji se temelji na procjeni rizika nadležnog tijela dotične države članice, koji proizlazi iz rukovanja različitim kategorijama proizvoda u istim prostorijama u kojima se s jednom ili drugom kategorijom proizvoda zapravo samo u određenim rijetkim prilikama fizički rukuje i pregledava.

               (9)

               Brojka prometa od 500 pošiljaka proizvoda godišnje ipak se treba uzeti kao indikativna brojka iznad koje su potrebne dodatne prostorije na graničnoj inspekcijskoj postaji, osim ako objektivna procjena nadležnog tijela različitih vrsta proizvoda kojima se rukuje na jednoj lokaciji pokaže da dodatne prostorije nisu opravdane jer nema opasnosti od križne kontaminacije ili opasnosti po zdravlje.

               (10)

               Komisiju se obavješćuje o procjeni rizika i opravdanosti aktivnosti koje poduzima nadležno tijelo na bilo kojoj relevantnoj graničnoj inspekcijskoj postaji.

               (11)

               Mjere predviđene ovom Odlukom u skladu su s mišljenjem Stalnog veterinarskog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 94/360/EZ mijenja se kako slijedi:

               1.

               Članak 3. mijenja se kako slijedi:

                           (a)

                           brišu se stavci 1. i 2.;

                           (b)

                           stavak 3. zamjenjuje se sljedećim:
                           „Komisija će u skladu s postupkom iz članka 28. Direktive 97/78/EZ na zahtjev države članice ili na vlastitu inicijativu preispitati učestalosti predviđene u prilozima I. i II. ovoj Odluci, uzimajući u obzir načela predviđena člankom 10. Direktive 97/78/EZ, kao i načelo regionalizacije i ostala veterinarska načela Zajednice.”

               2.

               Prilog II. zamjenjuje se tekstom u Prilogu ovoj Odluci.

               3.

               Briše se Prilog III.

         Članak 2.
   Odluka 2001/812/EZ mijenja se kako slijedi:

               1.

               U članku 3., stavak 4. zamjenjuje se sljedećim:
               „4.   Odstupajući od stavka 3., duboko smrznuto sjeme i zameci, nusproizvodi ili proizvodi od krvi životinjskog podrijetla koji se prevoze radi uporabe u tehničke svrhe, uključujući primjenu u farmaceutskoj industriji, pod uvjetom da se te pošiljke prevoze pri temperaturi okoline u zapečaćenim pakovanjima ili spremnicima u kojima se samostalno regulira temperatura, mogu se pregledati na graničnim inspekcijskim postajama koje imaju prostorije navedene i odobrene samo za rukovanje pakiranim proizvodima koji su na temperaturi okoline.”

               2.

               U članku 4., stavak 5. zamjenjuje se sljedećim:
               „5.   Odstupajući od stavka 4., na temelju procjene rizika od strane nadležnoga tijela, granične inspekcijske postaje s ograničenim prometom pošiljaka bilo koje određene kategorije, kako proizvoda za prehrani ljudi tako i proizvoda koji nisu namijenjeni prehrani ljudi, mogu koristiti iste prostorije za istovar, inspekciju i skladištenje svih proizvoda za koje je postaja odobrena, pod uvjetom da se provodi vremensko odvajanje pošiljaka, te da se prema potrebi poduzima primjereno čišćenje i dezinfekcija prostorija između rukovanja i pregleda pošiljaka. Komisija se obavješćuje o takvom odstupanju i s time povezanom procjenom rizika.”

               3.

               U uvodnoj rečenici odjeljka 4. Priloga, riječi „Moraju se čuvati i sljedeća izvješća:” zamjenjuju se riječima:
               „Sljedeća alternativna izvješća čuvaju se u elektronskom ili papirnatom obliku ako podaci nisu uneseni u TRACES na graničnoj inspekcijskoj postaji.”

         Članak 3.
   Ova je Odluka upućena državama članicama.

      Sastavljeno u Bruxellesu 1. rujna 2006.

            Za Komisiju

         Markos KYPRIANOU

            Član Komisije

      (1)  SL L 24, 30.1.1998., str. 9. Direktiva kako je zadnje izmijenjena Uredbom (EZ) br. 882/2004 Europskog parlamenta i Vijeća (SL L 165, 30.4.2004., str. 1.; ispravljeno u SL L 191, 28.5.2004., str. 1.).

      (2)  SL L 158, 25.6.1994., str. 41. Odluka kako je zadnje izmijenjena Odlukom 237/2002 (SL L 80, 23.3.2002., str. 40.).

      (3)  SL L 94, 31.3.2004., str. 63. Odluka kako je zadnje izmijenjena Odlukom 2005/515/EZ (SL L 187, 19.7.2005., str. 29.).

      (4)  SL L 114, 30.4.2002., str. 1.

      (5)  SL L 352, 30.12.2002., str. 1.

      (6)  SL L 306, 23.11.2001., str. 28.

      (7)  SL L 273, 10.10.2002., str. 1. Uredba kako je zadnje izmijenjena Uredbom Komisije (EZ) 208/2006 (SL L 36, 8.2.2006., str. 25.).

      PRILOG

            „PRILOG II.

               POPIS TREĆIH ZEMALJA I UČESTALOST FIZIČKIH PREGLEDA

            1.   Novi Zeland

            U slučaju Novog Zelanda, učestalost je ona predviđena Sporazumom koji je odobren Odlukom Vijeća 97/132/EZ od 17. prosinca 1996. o sklapanju Sporazuma između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla (1).
            2.   Kanada

            U slučaju Kanade, učestalost je ona predviđena Prilogom VIII. Sporazumu koji je odobren Odlukom Vijeća 1999/201/EZ od 14. prosinca 1998. o sklapanju Sporazuma između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla (2).
            3.   Čile

            U slučaju Čilea, učestalost je ona predviđena Sporazumom o sanitarnim i fitosanitarnim mjerama koje se primjenjuju u prometu životinjama i proizvodima životinjskog podrijetla, biljem, proizvodima biljnog podrijetla i drugom robom te dobrobiti životinja kako je predviđeno u Prilogu IV. Sporazumu o udruživanju koji je odobren Odlukom Vijeća 2002/979/EZ od 18. studenoga 2002. o potpisivanju i privremenoj primjeni određenih odredbi Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane (3).
            4.   Švicarska

            U slučaju Švicarske, učestalost je ona predviđena Dodatkom 10. Priloga 11. o mjerama vezano uz zdravlje životinja i zootehničkim mjerama koje se primjenjuju u prometu živim životinjama i proizvodima životinjskog podrijetla Sporazuma između Europske zajednice i Švicarske Konfederacije o trgovini poljoprivrednim proizvodima odobrenim Odlukom 2002/309/EZ, Euratom od 4. travnja 2002. Vijeća, te Komisije s obzirom na Sporazum o znanstvenoj i tehnološkoj suradnji, o sklapanju sedam sporazuma sa Švicarskom Konfederacijom (4).

         (1)  SL L 57, 26.2.1997., str. 4. Odluka kako je zadnje izmijenjena Odlukom 1999/837/EZ (SL L 332, 23.12.1999., str. 1.).

         (2)  SL L 71, 18.3.1999., str. 1.

         (3)  SL L 352, 30.12.2002., str. 3.

         (4)  SL L 114, 30.4.2002., str. 1.”


Odluka Komisije od 20/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8069 - RCL HOLDINGS COOPERATIEF / SPRINGWATER CAPITAL / ROYAL CARIBBEAN HOLDINGS DE ESPAÑA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 01/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7948 - HAUPTGENOSSENSCHAFT NORD / ROTH AGRARHANDEL) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)